
PËR DISA NDRYSHIME NË VENDIMIN NR. 719, DATË 20.10.2011 TË KËSHILLIT TË MINISTRAVE “Për KRIJIMIN, ORGANIZIMIN DHE FUNKSIONIMIN E DREJTORISË SË SHËRBIMEVE TË MIDHJES DHE PESHKIMIT, SARANDË”

Në mbështetje të nenit 100 të Kushtetutës, të nenit 66 të ligjit nr. 64/2012, datë 31.5.2012 “Për peshkimin”, të nenit 6 të ligjit nr. 90/2012 “Për organizimin dhe funksionimin e administratës shtetërore” dhe të nenit 10 të ligjit nr. 9000 “Për organizimin dhe funksionimin e Këshillit të Ministrave”, me propozimin e ministrit të Bujqësisë, Zhvillimit Rural dhe Administrimit të Ujërave, Këshilli i Ministrave
 
VENDOSI:

1. Në vendimin nr. 719, datë 20.10.2011 të Këshillit të Ministrave, bëhen ndryshimet e mëposhtme:
a) Në të gjithë vendimin, emërtimi “Drejtoria e Shërbimeve të Midhjes dhe Peshkimit” zëvendësohet me “Drejtoria e Shërbimeve të Peshkimit dhe Akuakulturës”. 
b) Në pikën 2, fjalët “... si institucion publik me qendër në Sarandë, në varësi të Ministrisë së Mjedisit, Pyjeve dhe Administrimit të Ujërave...” zëvendësohen me “... si institucion publik me seli në Tiranë, në varësi të Ministrisë së Bujqësisë, Zhvillimit Rural dhe Administrimit të Ujërave...”.
c) Në pikat 3 dhe 6, emërtimi “Ministri i Mjedisit, Pyjeve dhe Administrimit të Ujërave” zëvendësohet me “Ministri i Bujqësisë, Zhvillimit Rural dhe Administrimit të Ujërave”.
ç) Në pikën 7, fjalët “... financohet nga buxheti i Ministrisë së Mjedisit, Pyjeve dhe Administrimit të Ujërave...” zëvendësohen me “... financohet nga buxheti i Ministrisë së Bujqësisë, Zhvillimit Rural dhe Administrimit të Ujërave...”.
d) Në pikën 8, fjalët “... me propozimin e ministrit të Mjedisit, Pyjeve dhe Administrimit të Ujërave...” zëvendësohen me “... me propozimin e ministrit të Bujqësisë, Zhvillimit Rural dhe Administrimit të Ujërave...”.
dh) Në pikën 10, emërtimi “Ministria e Mjedisit, Pyjeve dhe Administrimit të Ujërave” zëvendësohet me “Ministria e Bujqësisë, Zhvillimit Rural dhe Administrimit të Ujërave”.
2. Efektet financiare për vitin 2013 përballohen nga buxheti i miratuar për Ministrinë e Mjedisit.
Ky vendim hyn në fuqi pas botimit në Fletoren Zyrtare.

